cyanic-selkie/wikianc huggingface dataset:
Gaia (Raumsond)
Wëssenschaftlech Ziler
D'Positiouns- a Parallaxengenauegkeet gëtt fir hell Stäre bis 15 mag, besser si wéi 25 µas (1 µas = 10−6 Bousekonne) a bei de schwaache Stäre (bei 20 mag) op ronn 300 µas offalen, woubäi dee leschte Wäert ëmmer nach besser ass wéi déi bis elo geneest Miessunge vu ganz helle Stären (500–2000 µas, duerchgefouert am Kader vun der Hipparcos-Missioun). Ausserdeem solle fir eng Milliard Stären Hellegkeet a Faarwe mat héijer Genauegkeet gemooss ginn. Fir déi hellst 100–200 Millioune Stäre soll Gaia zousätzlech gutt opgeléist Spektre liwweren, aus deene Radialvitessen, Temperatur, Uewerflächegravitatioun a cheemesch Zesummensetzung vun de Stäre bestëmmt kënne ginn.
Nieft Informatiounen iwwer d'Struktur an d'Entwécklung vun der Mëllechstrooss erhoffe sech d'Astronome vun dësen Daten nei Erkenntnesser iwwer de bannenzege Opbau, d'Genesis an d'Entwécklung vu Stären.
Doriwwer eraus erhoffe sech d'Astronome vun de Gaia-Miessungen d'Entdeckung vun enger grousser Zuel vu bis elo onbekannten Himmelsobjeten, Ofschätzungen no an de follgende Gréisstenuerdnungen:
D'Gaia ass fir eng Missiounsdauer vu fënnef Joer ausgeluecht.
Käschten an Industriebedeelegung
D'finanziell Käschte fir d'Missioun mat Start, Buedemkontroll an Notzlaascht belafe sech fir d'ESA op ongeféier 577 Milliounen Euro. D'Käschte fir d'wëssenschaftlech Datereduktioun (déi vun den ESA-Memberlänner bezuelt musse ginn) ginn op ongeféier 120 Milliounen Euro geschat. Industriestudien, déi ronn 15 Milliounen Euro kascht haten, goufen am Joer 2005 zum Ofschloss bruecht. Am Februar 2006 hat d'ESA d'Firma EADS Astrium ugestallt d'Gaia ze bauen. Den 11. Mee 2006 gouf de Bauvertrag vu Gaia tëscht der ESA an Astrium ënnerschriwwen.
Start
De Start war den 19. Dezember 2013 um 9:12 Auer UTC mat enger russescher Sojus-Fregat-Rakéit vum Centre Spatial Guyanais a Franséisch-Guayana.
Ëmlafbunn
Den 8. Januar 2014 hat d'Raumsond Gaia hiren Orbit ëm de Lagrange-Punkt L2 erreecht. Den L2-Punkt ass ongeféier 1,6 Millioune Kilometer vun der Äerd ewech (ongeféier déi véierfach Mounddistanz. Dëse gravitative Gläichgewiichtspunkt leeft op festem Ofstand mat der Äerd ëm d'Sonn an erméiglecht en ongestéierte Bléck op d'Weltall, wéi dat vun enger Äerdëmlafbunn aus net méiglech wier. Gaia soll eng Lissajous-Bunn mat engem mëttleren Ofstand vun zirka 150.000 km ëm L2 unhuelen, fir sécher ze goen, datt si fir op d'mannst sechs Joer net an den Hallefschiet vun der Äerd (Radius zirka 13.000 km ëm L2) antrëtt, well dat d'Energieversuergung ënnerbriechen an duerch den Ausdeenungskoeffizient vun den optesche Komponente bei Temperaturännerungen, d'Ofbildungsqualitéit stéiere géif.
Konstruktioun
Eng bal kreesfërmeg Opstellung vun de Solarzellen an de Sonneschierm beherrschen d'Bild vum Gaia. D'Sonneschëld besteet aus 12 breede Striewen, tëscht deene sech 48 dräieckeg Flächen opspane wann de Schierm ausenaner gefaalt gëtt.
Iwwer dem Sonnenschëld ass eng Kuppel, déi d'Notzlaascht dréit. Ënner der Notzlaascht ass eng zylindresch Versuergungseenheet, an där wichteg Komponente wéi Undriffseenheet, Dateniwwerdroungssystem a Stroumversuergung sinn. De Satellit ass 3-Achsen-stabiliséiert an notzt seng lues Rotatioun aus fir, deen duerch d'Gesiichtsfeld lafenden Himmel kontinuéierlech ofzetaschten. Notzlaascht a Versuergungseenheet leie wärend dem wëssenschaftleche Betrib ëmmer am kille Schiet vum „Sonneschierm“.
Ofmiessungen
Wa sech d'Solarzellen entfaalt hunn, huet Gaia en Duerchmiesser vun eelef Meter. D'Notzlaascht-Kuppel huet en Duerchmiesser vu ronn dräi Meter an eng Héicht vun zwéi Meter. D'Versuergungseenheet huet och en Duerchmiesser vun dräi Meter an ass ee Meter héich.
Mass a Leeschtungskapazitéit
Beim Start hat Gaia eng Mass vu ronn 2030 kg, d'Notzlaascht war 690 kg schwéier. Gaia huet eng total Leeschtungskapazitéit vu 1720 W, wouvun d'Notzlaascht ongeféier 830 W braucht.
Haaptinstrumenter
Gaia dréit dräi wëssenschaftlech Haaptinstrumenter, déi zesumme vun engem Spigelteleskop mat zwéi wäit vunenee getrennte Gesiichtsfelder um Himmel versuergt ginn. D'Teleskop huet kee kreesfërmegen, mä e rechteckege Primärspigel vun 145 cm × 50 cm. All Instrumenter kucken op déi selwecht ëm 106,5° getrennt Himmelssekteuren. Déi béid Gesiichtsfelder sinn ongeféier 1,4° × 0,7° grouss, iwwerdecken um Himmel also déi véierfach Fläch vun der Sonnen- resp. Vollmoundscheif. Erfaasst gi si vun engem Feld vun am Ganzen 106 CCD-Detektere mat enger Opléisung vu jee 4500 × 1966 Pixel.
Photometrie
14 CCD-Detekteren an zwou Reie sollen Hellegkeet a Faarwen an engem breede Wellelängteberäich moossen.
Spektroskopie
De Radialvitessspektrometer benotzt dat selwecht kombinéiert Gesiichtsfeld wéi dat astrometrescht an dat photometrescht Instrument. Et schafft mat 12 CCD-Detekteren, déi d'Linnespektre vun de Stären ophuelen, aus deene sech d'Beweegung vun de Stäre laanscht d'Siichtlinn ofleede loossen. Zesumme mam Photometer gëtt eng genee Klassifikatioun vu villen observéierten Objete méiglech.
Betrib
D'Buedemkontroll an all wëssenschaftlech Operatioune gi vum Europäesche Raumfluchkontrollzentrum (ESOC) zu Darmstadt mat Hëllef vun der spuenescher Buedemstatioun zu Cebreros gemaach.
Eurovision Song Contest 1987
Den '''32. Eurovision Song Contest''' war den 9. Mee 1987 an der Belsch. Organiséiert gouf d'Eurovisioun dat Joer am Palais du Centenaire zu Bréissel. Presentatrice war d'Viktor Lazlo. Fir déi éischt Kéier hunn am Ganzen 22 Länner matgemaach, sou vill wéi nach nie virdrun. Malta a Monaco waren net dobäi. De Maximum vu Länner déi matmaachen däerfen ass dunn och vun den Organisateuren op 22 festgesat ginn. Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend) a 1985, d'Alexia fir Zypern 1981 (Deel vun Island), d'Grupp Wind fir Däitschland 1985 an de Johnny Logan fir Irland 1980.
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bréissel matgedeelt ginn.
Déi éischt Plaz krut de Vertrieder vun Irland, de Johnny Logan mat 31 Punkte Virsprong virum Grupp Wind (Däitschland). Déi drëtt Plaz krut den Duo Umberto Tozzi a Raf, déi fir Italien ugetruede waren.
Fir Irland war et déi drëtt Kéier datt et de Grand Prix gewonnen hat, zweemol dovun de Johnny Logan (déi éischt Kéier 1980). De Johnny Logan hat dës Kéier d'Lidd och selwer geschriwwen.
De Kéisécker
De Kéisécker, Zäitschrëft fir de Mënsch a seng Ëmwelt war eng Zäitschrëft, déi zu Lëtzebuerg tëscht 1970 an 2013 sechsmol am Joer erauskoum. Editeur war ufanks d' « Asociation de la jeunesse luxembourgeoise pour l'étude et la conservation de la nature » (AJLECN), dono « Jeunes et Environnement » aus där dann de Mouvement écologique gouf,.
Déi lescht Ausgab koum am Mäerz 2013 eraus.
Aus engem einfache Blietche war mat der Zäit eng wichteg Lëtzebuerger Zäitschrëft entstanen, déi iwwer d'Entwécklung am Beräich vun der Ëmwelt, dem Naturschutz a vun der Nohaltegkeet informéiert huet, dorënner och iwwer Landesplanung an Urbanismus, Gaardebau, Ekonomie, Energiepolitik (Anti-Atomkraaft), Biergerbedeelegung, asw.
Nicolas Cage
Den Nicolas Cage, mam richtegen Numm Nicholas Kim Coppola, gebuer de 7. Januar 1964 zu Long Beach a Kalifornien, ass en US-amerikanesche Schauspiller a Filmproduzent.
Gregory-Teleskop
D'Gregory-Teleskop, ass e Spigelteleskop, dat vum James Gregory 1670 geplangt gouf a fir d'éischt vum Robert Hooke am Joer 1674 gebaut gouf.
Am Géigesaz zum Cassegrain-Teleskop gëtt e konkave Sekundärspigel op der anerer Säit vum Primärfokus gebraucht, deen d'Bild duerch eng zentral Ëffnung am Primärspigel an de Sekundärfokus wërft.
Nicolas Cage
Hien ass den Neveu vum Francis Ford Coppola a vun der Schauspillerin Talia Shire. Fir net als "Neveu vum..." ze gëllen, huet hien am Ufank vu senger Carrière säi Familljennumm geännert.
Gregory-Teleskop
D'Konstruktioun gouf wéinst der méi liichter Hierstellung vu konkave Sekundärspigele bis an d'19. Joerhonnert gebraucht, stoung awer am Schiet vun der Konstruktioun vum Cassegrain déi méi Erfolleg hat well se méi kuerz war. Well de Gregory-Teleskop e Bild liwwert dat net op der Kopp steet, ginn nach haut kleng Spektiven an där Bauform hiergestallt, fir d'Ëmkéierprismen ze spueren. E vum Gregory-Teleskop ofgeleeten Opbau, mat zousätzleche Spigele fir de Stralegank zousätzlech nach eng Kéier ze falen, gëtt a verschiddenen Teleskope fir Sonnenobservatioun am Opteschen a fir Millimeterwellen a Submillimeterwelle gebraucht, zum Beispill beim Viper-Teleskop an der Antarktis oder dem Green-Bank-Observatoire. Modern optesch Instrumenter vun dëser Bauart sinn déi béid 6,5 m Magellan-Teleskopen an den 1,5 m GREGOR-Teleskop op Teneriffa. E Grond fir d'Wiele vun der Gregory-Bauform ass d'Méiglechkeet, ouni Ausbau vum Sekundärspigel op de Primärfokus zougräifen ze kënnen. E Beispill dofir ass d'Radioteleskop Effelsberg.
En Nodeel géintiwwer engem vergläichbare Cassegrain-Teleskop ass de méi grousse Sekundärspigel an déi doduerch vergréissert Obstruktioun.
Nicolas Cage
No sengem Schauspillstudium op der UCLA School of Theater, Film and Television war hien ë. a. an de Filmer Cotton Club, Valley Girl, Peggy Sue Got Married a Raising Arizona ze gesinn. Säin Duerchbroch hat hien um Enn vun den 1980er Jore mam Kaméidisfilm Moonstruck a mam David Lynch sengem Wild at Heart.
1996 huet den Nicholas Cage en Oscar fir déi bescht männlech Haaptroll als Alkoholkranken am Film Leaving Las Vegas kritt.
An de Joren duerno haten The Rock, Con Air, Face/Off a Gone in Sixty Seconds, an deenen e matgespillt huet, gudde Succès am Box-office. 1998 hat hie mat der Meg Ryan d'Haaptroll a City of Angels, engem Remake vum Wim Wenders sengem Der Himmel über Berlin.
An den 2000er Jore war hien ë. a. an Adaption, National Treasure, Lord of War a World Trade Center ze gesinn.
Dem Cage gehéiert d'Produktiounsfirma Saturn Films, déi ë. a. Filmer dréint, an deenen hie matspillt.
Plancenoit
Plancenoit, ass eng belsch Uertschaft an der Gemeng Lasne a Wallounien, an der Provënz Wallounesche Brabant.
Bis zur Belscher Gemengereform vun 1977 war Plancenoit eng eegestänneg Gemeng.
.
Akescht
Mat Akescht ka gemengt sinn:
Central European University
D'Central European University ass eng privat Fuerschungsuniversitéit, déi an Éisträich, Ungarn an an de Vereenegt Staate vun Amerika akkreditéiert ass, mat Campussen zu Wien a Budapest.
Durfort-Lacapelette
Durfort-Lacapelette ass eng franséisch Uertschaft a Gemeng am Departement Tarn-et-Garonne, an der Regioun Occitanie.
Talmud
Den Talmud ass de Bibelkommentar, deen am Juddentum tëscht dem 2. Joerhonnert virun eiser Zäitrechnung an dem 6. Jh. no Christus verfaasst gouf an een obligate Moyen duerstellt, fir d'Offenbarung vu Gott (Jahwe) ze verstoen.
Den Talmud ass kee Buch, mee een Ensembel vu Schrëftstécker déi d'Gesetzer vum Juddentum op verschidde Manéieren hannerfroen a studéieren. Et gëtt iwwregens zwou "Versioune" vum Talmud: de sougenannten Talmud vu Jerusalem an de sougenannten Talmud vu Babylon. A Westeuropa gëtt haaptsächlech den Talmud vu Babylon, deen aus dem 5. Jh. staamt, gelies an, op Basis vun der Mishna (613 Geboter, déi stänneg kontrovers kommentéiert ginn) weider entwéckelt.
Déi grouss Talmudisten (= Meeschtere vum Talmud) sinn den Hillel, de Chammai, de Rabbi Yohanan Ben Zakkai, de Rabban Gamaliel I. an de Rabban Gamaliel II., de Rabbi Aquiba, de Rabbi Chimon Bar Yohai, de Rav Achi, de Ravina, den Abaye, de Rachi vun Troyes...
Wegscheid
Bis Enn 2011 war en Deel vun der fréierer Gemeng Housen, déi du mat de Gemenge Konstem an Houschent zu der Gemeng Parc Housen fusionéiert huet.
Clairvaux-les-Lacs
Clairvaux-les-Lacs ass eng franséisch Uertschaft a Gemeng am Departement Jura an der Bourgogne-Franche-Comté.
Le château de verre
Le château de verre  ass franséisch-italieenesche Film vum René Clément aus dem Joer 1950.
Schéissendëmpel
De Schéissendëmpel ass eng "rustikal" Bréck mat engem klenge Waasserfall am Ënnerlaf vun der Schwaarzer Iernz. Den Numm bezeechent och de Lieu-dit laanscht dem CR121 an der Klenger Lëtzebuerger Schwäiz, op der Héicht vum Waasserfall.
Geschicht
Am Joer 1877 waren am Staatsbudget dräi kleng Brécken („trois ponts miniatures”) am Mëllerdall virgesinn. De Projet gouf de 15. Januar 1880 vum deemolege Generaldirekter (d. h. Minister) fir d'Justiz, Paul Eyschen, an der Chamber virgestallt.
D'Pläng fir d'Bréck vum Schéissendëmpel ware vum Dikrecher Bezierksingenieur Antoine Hartmann ausgeschafft ginn an de Baukondukter Michel Dondelinger vun Iechternach huet dunn de Steemetzer Jean-Pierre Prommenschenkel mat den Aarbechte beoptraagt.
Allgemeng gëtt ugeholl, datt d'Bréck 1879 gebaut gouf.
Geographie
De Schéissendëmpel läit op der Schwaarzer Iernz, ronn ee Kilometer südwestlech vum Mëllerdall an der Klenger Lëtzebuerger Schwäiz.
Eeler touristesch Publikatiounen
De Schéissendëmpel gouf scho kuerz no sengem Bau an Touristeguiden ernimmt:
Anne-Marie Coffinet
D'Anne-Marie Coffinet, gebuer de 16. Mee 1933 zu Paräis a gestuerwen de 26. Mäerz 1984 zu Créteil, war eng franséisch Schauspillerin.
Roy Boulting
De Roy Boulting, gebuer als Roy Alfred Clarence Boulting den 21. November 1913 zu Bray an England a gestuerwen de 5. November 2001 zu Eynsham war en englesche Filmproduzent, Dréibuchauteur a Filmregisseur.
De Roy Boulting ass de Brudder vum Filmregisseur a Filmproduzent John Boulting a vum Schauspiller Peter Cotes.
Playback (Film 1996)
Playback ass en US-amerikanesche Film vum Oley Sassone aus dem Joer 1996.
Fouta-Djalon
De Fouta-Djalon, op Franséisch, Fouta Djallon, op Englesch, ass en Héichland a Guinea, dat als Quellgebitt vum Niger, vum Senegal, vum Gambia a vum Rio Corubal och nach Waasserschlass vu Westafrika genannt gëtt.
Geographie
De Fouta-Djalon erstreckt sech iwwer eng Fläch vun iwwer 80.000 an huet eng Duerchschnëttshéicht vun 1000 m. E besteet engersäits aus flaachem Land, anerersäits aus Bierger, woubäi den héchste Punkt de Mont Loura mat 1515 m ass.
NGC 249
Den NGC 249 ass en Emissiounsniwwel am Stärebild.
E gouf de 5. September 1826 vum schotteschen Astronom James Dunlop entdeckt.
Schlass Mäertert
D'Schlass vu Mäertert ass e Schlass aus dem Joer 1870 am neobarocke Stil, dat an der Rue du Parc, am historeschen Zentrum vu Mäertert steet. Et ass a Privatbesëtz.
Dat haitegt Schlass gouf 1870 vum Dominique-Antoine Pescatore (1842-1916) gebaut, en Nokomme vun der Famill Pescatore. Hien huet och 1873 e Park uleeë gelooss, no Pläng vum Edouard André. An der Entrée vum Park stinn zwou gosse Skulpture vun engem Tiger a vun engem Léiw, vum Henri Jacquemart.
Nach zu senge Liefzäiten huet den Antoine Pescatore d'Schlass misse verkafen. Et gouf un en Hotelier verkaaft, deen e Parc-Hotel draus gemaach huet. Am Zweete Weltkrich war an engem Deel vum Gebai e Chimieslabo, am Park war e Gefaangenelager.
Am Juli 2019 huet d'Commission pour le patrimoine culturel (Copac; vidru Cosimo) e positiven Avis ofginn, d'Schlass als national Architekturierfschaft klasséieren ze loossen. De Proprietär, wéi och d'Gemeng Mäertert waren dergéint; et géing duer, datt d'Schlass schonn eng kommunal Protektioun hätt, an et wier am Laf vun der Zäit, no villen Ännerungen, net méi vill historesch Wäertvolles iwwreg bliwwen. De Kulturministär do dergéint huet fonnt, d'Gebai géif d'Kritäre fir eng Klasséierung - Authentizitéit, Gattung, Zäit vum Bau, Erënnerungsplaz, Sozial- oder Kultusgeschicht an Entwécklungsgeschicht - erfëllen.
Nunnally Johnson
Den Johnson huet d'Dréibuch fir iwwer 70 Filmer geschriwwen dernieft huet hien och 8 Filmer als Regisseur gedréint.
Cogna
Cogna ass eng franséisch Uertschaft a Gemeng am Departement Jura an der Bourgogne-Franche-Comté.
GemengenËmweltInfo
GemengenËmweltInfo ass eng Publikatioun, déi zënter Abrëll 1997 vum Mouvement Écologique erausgi gëtt. Et handelt sech ëm eng Editioun vun De KéiséckerInfo mat spezifeschen Informatiounen, déi besonnesch fir d'Gemengen interessant sinn. GemengenËmweltInfo riicht sech un d'Membere vum Mouvement écologique an un d'Acteuren aus de Gemengen.
Sanaga
De Sanaga ass e Floss am zentrale Kamerun. En entseet duerch den Zesummefloss vum Agoua an dem Djérem ronn 90 km am Nord-Nordweste vu Bertoua. Duerno fléisst e südwestlech duerch den Zentralplateau laanscht Nanga-Eboko, Monatélé an Edéa, an de Golf vu Guinea (Atlantik).
Mat enger Längt vun 918 km ass de Sanaga de gréisste Floss am Kamerun. En drainéiert et Opfanggebitt vun iwwer 130.000 km², wat méi wéi 25% vum Staatsgebitt sinn.
Georges Pompidou
De Georges Jean Raymond Pompidou, gebuer de 5. Juli 1911 zu Montboudif, am Cantal, a gestuerwen den 2. Abrëll 1974 zu Paräis, war e franséische Politiker. Vun 1969 bis zu sengem Doud 1974 war hien den 19. President vun der franséischer Republik, den 2. vun der Fënnefter Republik.
Hien huet d'Élitenanstalt École normale supérieure an der Paräisser rue d'Ulm als agrégé absolvéiert, war eng Zäit Literaturprofesser zu Marseille (Lycée Saint-Charles) an zu Paräis (Lycée Henri IV), gouf da Partner bei der Banque Rothschild zu Paräis, ier e vum Generol Charles de Gaulle als Member vu sengem Kabinett opgeholl gouf. Am Abrëll 1962 huet hien de Michel Debré un der Spëtz vun der Regierung ofgeléisst. Domat koum, fir d'éischt an der franséischer Geschicht, de Regierungschef weeder aus der Politik, nach aus de Kreesser vun de gewielte Vertrieder (Deputéiert, Senatoren, asw.), mee aus dem enke Krees vun de perséinleche Mataarbechter vum Staatschef. De Pompidou blouf Premierminister bis en am Juli 1968, nodeem en d'Crise vum Mee-Juni 1968 gemeeschtert hat, duerch de Maurice Couve de Murville (1907-1999) ersat gouf.
Avant l'hiver
Avant l'hiver ass eng franséisch-lëtzebuergesch Koproduktioun, e Film vum franséische Regisseur Philippe Claudel.
E koum a Frankräich an zu Lëtzebuerg de 27. November 2013 eraus.
Ëm wat geet et am Film?
De Paul, e Chirurg ëm déi 60, ass zanter Jore mam Lucie, glécklech, sou schéngt et, bestuet. Op ee Mol kritt hien een Dag op en aneren - anonym - Bouquete Rousen heem geliwert. Zur gläicher Zäit begéint en ëmmer erëm dem Lou, engem jonke Meedche vun 20 Joer...
Soss
De Film gouf ganz zu Lëtzebuerg gedréint a spillt och do.
Christiane Taubira
D'Christiane Taubira, gebuer den 2. Februar 1952 zu Cayenne an der Guyane, ass eng franséisch Politikerin vun der sozialistescher Partei. Si war vun 2012 bis 2016 Justizministerin wärend der Presidence vum François Hollande.
Liewen a Carrière
D'Christiane Taubira ass 1952 an eng Famill vu fënnef Kanner gebuer ginn an huet zu Paräis Ekonomie, Soziologie, afroamerikanesch Ethnologie an Agroalimentatioun studéiert. 1978 ass si Professesch fir Wirtschaftswëssenschafte ginn.
Vun 1978 un huet d'Christiane Taubira sech an der Guyane politesch als Militantin engagéiert an 1993 huet si zesumme mat hirem Mann d'Partei Walwari gegrënnt, där hir Presidentin si war.
Tëscht 1994 an 1999 war si zousätzlech Europadeputéiert.
Bis 2001 war si mat der sozialistescher Partei affiliéiert, éier si fir de Parti radical de gauche Kandidatin bei de Presidentschaftswalen 2002 war a mat 2,32% vun de Stëmmen op déi 13. Plaz am éischten Tour komm ass.
2014 huet si eng Justizreform lancéiert an hiert Mandat behalen, wéi de Manuel Valls am selwechte Joer Premierminister ginn ass.
De 27. Januar 2016 ass d'Christiane Taubira als Justizministerin zeréckgetrueden, nodeems si widderhuelt d'Moossname a Fro gestallt huet, déi d'Regierung no den Terroruschléi vum 13 November 2015 zu Paräis geholl huet. Besonnesch dem President Hollande seng Bereetschaft, verurteelten Terroristen d'franséisch Staatsbiergeerschaft ze entzéien, wa si nach en anere Pass hunn, huet d'Taubira kritiséiert.
Fir d'Presidentschaftswalen 2022 wollt d'Christine Taubira offiziell Kandidatin ginn, mee si huet sech am Mäerz aus der Course zeréckgezunn. Si konnt net déi 500 Ënnerschrëfte vu gewielte franséischen Amtsträger zesummekréien, déi ee muss hunn, fir als Kandidatin bei der Presidentschaftswal kënne matzemaachen.
D'Christiane Taubira ass gescheet a Mamm vu véier Kanner.
Fleischmann
DGebr. Fleischmann GmbH und Co. KG''' ass eng däitsch Entreprise déi sech ausschliisslech an der Produktioun vu Modelleisebunne spezialiséiert huet.
Geschicht
Zanter 1949 produzéiert Fleischmann haaptsächlech fir Gleichstroum-System. Mat der Produktioun vu Spuer-0-Modelleisebunnen huet schonn 1959 missen opgehale ginn, well Fleischmann sech domat net méi géint den erfollegräichen H0 konnt duerchsetzen. 1969 huet Fleischmann och en neit Spuer-N-Sortiment virgestallt, mam Numm „Fleischmann Piccolo“.
Ufanks 2008 ass Fleischmann du vun der Modelleisenbahn Holding GmbH opkaf ginn, där och de Konkurrent Roco gehéiert huet. Fleischmann huet duerno d'komplett N-Sortiment vu Roco iwwerholl. Zanterhier läit och do de Schwéierpunkt vun der Produktioun, an nëmmen nach e puer klassesch Modeller (bis 1950) ginn an H0 verkaf.
François Gangler
De François Gangler, gebuer den 1. Abrëll 1898 an der Stad Lëtzebuerg an och do gestuerwen de 24. Juli 1971, war e lëtzebuergeschen Architekt.
Vun 1923 bis 1959 huet hien als Architekt bei der "Société nationale des habitations à bon marché" (SNHBM) geschafft.
Jacques Thill
De Jacques Thill, gebuer den 1. Mee 1888 zu Schieren an och do gestuerwen de 7. Juni 1967, war e lëtzebuergeschen Architekt.
No senge Secondairesstudien an der Stad Lëtzebuerg ass de Jacques Thill op Paräis gaange fir Architektur ze studéieren an huet do 1914 säin Diplom als Architekt kritt. 1931 huet hie säin Architektebureau zu Schieren opgemaach an huet nom Krich fir den Office des Dommages de guerre geschafft.
Gemeng Groussbus
D' war bis den 31. August 2023 eng lëtzebuergesch Gemeng am Kanton Réiden. Op den 1. Januar 2023 hat se 1.134 Awunner. De Chef-lieu vun der Gemeng war d'Uertschaft Groussbus vun där se och hiren Numm hat.
Si ass op den 1. September 2023 mat der Gemeng Wal zu der neier Gemeng Groussbus-Wal fusionnéiert.
Fusioun
2019 hunn d'Pläng vun enger Fusioun mat der Gemeng Wal ugefaangen. De 27. Juni 2021 gouf dofir an deenen zwou Gemengen e konsultative Referendum organiséiert. Zu Groussbus hu 70,42% vun de Wieler fir eng Fusioun gestëmmt (zu Wal waren et der 62,25%), ,.
Déi nei Gemeng krut den Numm Gemeng Groussbus-Wal, dat neit Gemengenhaus koum op Groussbus, an déi ëmgebaut a vergréissert al Schoul.
Dee Gemengerot fir d'Fusiounsgemeng gouf scho bei de Gemengewalen vum 11. Juni 2023 gewielt.
D'Fusioun vun der Gemeng Groussbus mat där vu Wal ass zanter dem 1. September 2023 a Kraaft.
Buergermeeschtere vun der fréierer Gemeng Groussbus
...
Interkommunal Syndikater
D'Gemeng Groussbus war Member vu follgenden interkommunale Syndikater:
Ornette Coleman
De Randolph Denard Ornette Coleman, gebuer den 9. Mäerz 1930 zu Fort Worth, am Texas, a gestuerwen den 11. Juni 2015 zu New York, war en US-amerikaneschen Jazz-Museker (meeschtens Alt-Saxophon, geleeëntlech och Trompett a Gei) a Komponist.
Den Ornette Coleman gëllt als Pionéier vum Free Jazz an ass de Créateur vun den "Harmolodics".
Säi bekanntsten Album ass Free Jazz: A Collective Improvisation, dat där Richtung hiren Numm ginn huet, an dat en zesumme mam Eric Dolphy (Bassklarinett), Don Cherry (Täschentrompett), Freddie Hubbard (Trompett), Scott LaFaro (Bass), Charlie Haden (Bass), Billy Higgins (Batterie) an Ed Blackwell (Batterie) 1960 opgeholl huet.
61 Cygni
Den 61 Cygni ass en Duebelstär am Stärebild Cygnus. 61 Cygni ass eelef Liichtjoer vun eiser Sonn ewech a gehéiert domat zu den 20 sonnennächste Fixstären. E ka scho mat enger Spektiv an Eenzelstären opgeléist ginn.
Den Haaptstär huet eng visuell Magnitude vu +5,21 mag a gehéiert zu der Spektralklass K5 V. Seng Bezeechnung a verschiddene Stärekatalogen ass HR 8085 an HD 201091.
De +6,03 mag helle Begleetstär gehéiert zu der Spektralklass K7 V. Seng Bezeechnunge sinn HD 201092 a BD +38° 4344.
Den 61 Cygni war deen éischte Fixstär, deem seng Distanz direkt duerch d'Bestëmmung vu senger Parallax gemooss gouf, an zwar an de Joren 1837 an 1838 vum Astronom Friedrich Wilhelm Bessel um Observatoire Königsberg. De Bessel hat sengerzäit berechent, „daß von diesem Sterne das Licht zu uns erst in 9¼ Jahren gelangt“. (Zitéiert nom Humboldt, Kosmos, S. 43, Eichborn-Edition 2004).
Seng Parallax ass 0,3″, de Bessel hat seng kleng Distanz wéinst der grousser Eegebeweegung vun iwwer 5″ pro Joer schonn ugeholl (kuckt och Schnellleefer).
Auzet
Auzet ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Moissac
Moissac ass eng franséisch Uertschaft a Gemeng am Departement Tarn-et-Garonne, an der Regioun Occitanie.
Marxmillen
Marxmillen ass eng fréier Millen an e Lieu-dit an der Gemeng Biwer. E läit un der, tëscht der Klosmillen a Biwer, op enger Héicht vun 238 m nërdlech laanscht d'Marxmille fléisst d'Biwer Baach.
Robert Thill (Germanist)
De Robert Thill, genannt Robby, gebuer den 9. September 1942 a gestuerwen den 10. Juni 2015 zu Esch-Uelzecht, ass ee lëtzebuergesche Germanist, Professer am Secondaire classique (LGE), Auteur a Mataarbechter vum Nationale Literaturzentrum (Centre national de littérature) zu Miersch.
Hien huet eng ganz Rei vu literaresche Bäiträg an deene verschiddensten Zeitungen an Zäitschrëfte publizéiert, ë. a. an der järlecher Revue récré vun der APESS.
Ligue HMC
D'Ligue HMC, mat voller Bezeechnung Ligue luxembourgeoise pour le secours aux enfants, aux adolescents et aux adultes mentalement ou cérébralement handicapés, ass eng lëtzebuergesch Hëllefsorganisatioun mat Sëtz zu Capellen an der Gemeng Mamer, déi 1963 gegrënnt gouf fir sech fir mental an zerebral handicapéiert Leit anzesetzen.
Rechtlech besteet d'Ligue aus dräi Eenheeten:
Aktivitéiten
Ursprénglech war et d'Zil vun der Ligue fir speziell Schoulklasse fir mental oder zerebral handicapéiert Kanner ze schafen. Mat der Zäit ass d'Zil vun de Beméiungen awer erweidert ginn.
Haut begräifen d'Aktivitéite follgend Beräicher:
Logane Wegnez
D'Logane Wegnez, gebuer de 7. Februar 1997, ass eng lëtzebuergesch Foussballspillerin. Si war eng Spillerin vum SC Ell.
Barles
Barles ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Recherche-Archipel
De Recherche-Archipel, och Archipelago of the Recherche genannt, ass en Archipel aus 105 Inselen a ronn 1800 Klippen op der Südküst vu Westaustralien. D'Insele sinn op eng 230 Kilometer an Ost-West-Richtung verdeelt a leie bis zu 50 Kilometer vun der Côte ewech. E geet vun Esperance bis bei d'Israelite Bay, eng Bucht mat Ruine vun enger aler Wiederstatioun an enger aler Telegraphestatioun.
D'Inselgrupp gouf 1627 vum hollännesche Kapitän François Thijssen a vum Pieter Nuyts, Member vun der hollännescher Ostindiekompnie, entdeckt, déi mam Schëff 't Gulden Zeepaert ënnerwee waren. Dono ass den George Vancouver 1791 duerch den Archipel gefuer, an dat Joer drop de Fransous Joseph Bruny d'Entrecasteaux mam Schëff Recherche, no deem d'Inselgrupp dann och genannt gouf. De Matthew Flinders war 1802 deen Éischten, deen d'Inselgrupp erfuerscht huet.
Si ass net bewunnt.
Karen Black
Bekannt Filmer mat der Karen Black sinn Easy Rider (1969) vum Dennis Hopper, The Great Gatsby (1974) vum Jack Clayton, Nashville  (1975) vum Robert Altman a Family Plot (1976) vum Alfred Hitchcock
NGC 456
Den NGC 456 ass en Emissiounsniwwel mat engem oppene Stärekoup an der klenger magellanescher Wollek am Stärebild.
Den NGC 456 gouf den 1. August 1826 vum schotteschen Astronom James Dunlop entdeckt.
Preisesch-Éisträichesche Krich
De Preisesch-Éisträichesche Krich oder Éisträichesch-Preisesche Krich, an Däitschland an Holland och dacks "Däitsche Krich" genannt, war e Krich tëscht dem Däitsche Bond ënnert der Féierung vum Keesertum Éisträich, an op der anerer Säit dem Budesstaat Preisen an deem sengen Alliéieren.
D'Ursach fir de Krich war haaptsächlech, well Éisträich a Preisen sech ëm d'Féierungsroll am Däitsche Bond gestridden hunn. Virwand fir de Krich 1866 unzefänken, war de Sträit ëm d'Administratioun vum Herzogtum Schleswig an dem Herzogtum Holstein nom Enn vum Däitsch-Dänesche Krich.
Krichsparteien
Op der anerer Säit, zum Däitsche Bond, ënner der Féierung vun Éisträich, hu gehéiert: d'Kinnekräicher Sachsen, Bayern an Hannover (bis den 29. Juni 1866), an de Bundeskorps deen aus den Truppe vum Kinnekräich Württemberg, dem Groussherzogtum Hessen, dem Groussherzogtum Baden, dem Herzogtum Sachsen-Meiningen, dem Kurfürstentum Hessen, dem Herzogtum Nassau an der Fräier Stad Frankfurt zesummegesat war.
D'Fürstentum Liechtenstein, sou wéi och d'Groussherzogtum Lëtzebuerg an d'Herzogtum Limburg (déi allen zwee dem hollännesche Kinnek ënnerstoungen) blouwen neutral.
Et gouf e puer Schluechten, déi, bis op eng, all vu Preisen oder sengen Alliéierte gewonne goufen. D'Schluecht bei Königgrätz (tschechesch: Hradec Králové respektiv bei Sadowa (tsch.: Sadová) huet de Krich schlussendlech entscheet: Den 3. Juli 1866 sinn do op enger Front vu ronn 10 Kilometer 400.000 Zaldoten openeegeroden. Preisen huet dës Schluecht zu senge Gonschte kënnen entscheeden. Als wichteg Neierungen an där Schluecht, déi mat zu de preisescher Victoire bäigedroen hunn, war de massive Réckgrëff op d'Eisebunn fir den Truppentransport, den Asaz vum Telegraph fir Rapporte vun der Front no "uewe" weiderzeginn, an de Gebrauch vun neie Gewierer, déi mat Patrounen, an net méi vu vir am Laf geluede goufen, a sou méi séier nees schossbereet waren.
Domat war och d'Enn vum Däitsche Bond besigelt, an de Wee fräi fir d'Däitscht Keeserräich ënner preisescher Féierung.
Patrice Lumumba
De Patrice Émery Lumumba, gebuer den 2. Juli 1925 zu Katako-Kombé (haut Provënz Kasai-Oriental) a gestuerwen de 17. Januar 1961 an der Provënz Katanga, war e kongoleesesche Politiker a vu Juni bis September 1960 den éischte Ministerpresident vum Kongo, dee sech vun der Belscher Kolonialherrschaft lassgemaach hat (vun 1971 bis 1997 housch d'Land Zaïre).
Dem Lumumba säi Gebuertsnumm war Tasumbu Tawosa. 1958 war hien ee vun de Grënner vum Mouvement National Congolais (MNC), enger Partei, déi sech fir d'Onofhängegkeet agesat huet, an huet do geschwënn zum Spëtzekader gehéiert. Wéinst sengem Opruff fir d'Onofhängegkeet koum hie vun Oktober 1959 bis Enn Januar 1960 an de Prisong, a gouf do gefoltert.
Bei den éischte Parlamentswale vum 25. Mee 1960 gouf de Mouvement National Congolais stäerkst Partei. Wéi de Kongo den 30. Juni 1960 vun der Belsch onofhängeg gouf, gouf de Lumumba – trotz grousse Retizenze bei der wäisser Populatioun an der Uewerschicht vum Land – éischte Ministerpresident. De Joseph Kasavubu (1910–1969; am Amt von 1960 bis 1965) gouf Staatspresident.
Scho bei de Feierlechkeete vun der Onofhängegkeetsfeier huet de Lumumba sech staark fir Fräiheet an Dignitéit agesat. Sou huet hien a senger Ried dem Kinnek Baudouin widdersprach, deen d'"Errungeschaften" an déi "zivilisatoresch Verdéngschter" vun der Kolonialherrschaft gelueft hat. Beim Kinnek zou a virun de versammelten Invitéen aus dem In- an Ausland huet hien déi Interpretatioun zeréckgewisen an huet d'Ënnerdréckung, d'Ausbeitung an d'Mëssuechtung vu Säite vun der belscher Kolonialverwaltung ugeprangert.
Well d'Belsch de Kongo stënterlech an ouni Virbereedungen an d'Onofhängegkeet entlooss hat, gouf et sou gutt wéi keng Strukturen a keng ausgebilt Leit, fir staatlech Verwaltungen uerdentlech um Lafen ze halen: Et gouf am ganze Land just 30 Kongoleese mat enger akadeemescher Ausbildung, keen eenzege kongoleeseschen Offizéier am Militär, asw. Op der anerer Säit blouf d'Intressi vu belschen a westleche Firmen un de strateegesch wichtege Mineralressource vum Kongo (Uran, Koffer, Gold, Zënn, Cobalt, Diamanten, Mangan, Zénk) ëm sou méi grouss. Do derbäi koumen Agrarressourcen wéi Kotteng, Edelholz, Kautschuk a Palmueleg. Dës Konstellatioun huet mat sech bruecht, datt déi fréier Kolonialhären och no der Onofhängegkeet d'Land weiderhin de facto ënner hirer Kontroll hale konnten.
Déi belsch Regierung huet de Lumuba als eng Gefor ugesinn, well hien als Sozialist d'Biergbau- a Plantage-Gesellschafte verstaatleche wollt. Ë a. via d'Medien hunn si alles dru gesat, de Lumumba ze diskreditéieren; hie gouf als Kommunist a Géigner vun deene Wäissen duergestallt (wat hien ëmmer zeréckgewisen hat.
De Lumumba hat déi onméiglech Aufgab, déi heterogen Kräften am Land ënner een Hutt ze bréngen, d'Eenheet vum Land (dat 20-mol méi grouss wéi Frankräich ass) oprecht z'erhalen a seng Partei zu enger eenheetlecher nationaler Beweegung nom Virbild vu Ghana opzebauen. Déi Wäiss, déi nach am Land waren - Plantagebesëtzer, Geschäftsleit, déi belsch Offiziéer an der Arméi – a virun allem och d'USA, déi am Kale Krich op alles, wat nëmme vu Wäitem no Kommunismus ausgesouch, allergesch reagéiert hunn, hunn alles dru gesat fir dat échouéieren ze doen. D'Amerikaner hu gefaart, datt de Lumumba, nodeems dee vum US-President Eisenhower net déi Ënnerstëtzung kritt hat, déi en erhofft hat, géif sech un d'Sowjetunioun wenden. Och gesouche si duerch d'Privatiséierungspläng d'wirtschaftlech Interesse vun amerikanesche Firmen a Gefor, déi zum Deel de Momopol op Diamenteminnen an der Provënz Katanga haten. Dofir gouf schonn no e puer Woche vu Mataarbechter vum Joint Chiefs of Staff bei enger informeller Konferenz mat Vertrieder vun CIA, dem State Department an dem Defense Department proposéieren, de Lumumba z'eliminéieren.
Den 12. Juli 1960 wollt de Lumumba an d'Provënz Katanga fléien, déi drop an dru war, sech vum Kongo ofzeléisen. Well d'belsch Truppen, déi do stationéiert waren, hien net eragelooss hunn, hunn de Lumumba an de Staatschef Kasavubu d'UNO ëm Hëllef geruff an der Belsch de Krich erkläert.
Mee geschwënn duerno huet de Staatspresident Joseph Kasavubu sech, mat der Ënnerstëtzung vun den USA, mam Kolonel Joseph Mobutu (dee sech méi spéit Mobutu Sese Seko genannt huet), géint de Lumumba vereent, an huet dësen de 5. September 1960 als Ministerpresident entlooss. Doropshin huet de Lumumba de Kasavubu fir ofgesat erkläert. Den Dag duerno, de 6. September 1960, huet dat kongoleesescht Parlament dem Lumumba seng Entloossung nees annuléiert. Den 12. September 1960 huet de Kasavubu hien nees fir ofgesat erkläert an huet de Mobutu ugestallt, de Lumumba ze verhaften. Dëse konnt sech awer einstweile verstoppen.
De 14. September 1960 huet d'Arméi ënner dem Mobutu an engem Putsch, dee mat den USA arrangéiert war, d'Muecht iwwerholl; de Kasavubu blouf offiziell Staatschef. De Lumumba gouf ënner Hausarrest gestallt.
De 27. November 1960 konnt de Lumumba aus Léopoldville entwutschen, gouf awer kuerz drop bei Mweka festgeholl an den 1. Dezember 1960 op Thysville bruecht. No enger Militärmeuterei zu Thysville den 13. Januar 1961 gouf de Lumumba mat zwee Leit, déi zu him gehalen hunn, an d'Provënz Katanga bruecht an dem Moïse Tschombé ausgeliwwert. Am Laf vun den nächsten Deeg goufe s'allen dräi gefoltert an du vu katangeschen Zaldoten, ënner belschem Kommando, exekutéiert. D'Ëmstänn vum Lumumba sengem Doud blouwen der Allgemengheet laang onbekannt. Eréischt 2001 huet eng Fachkommissioun vum Federale Parlament vun der Blesch de geneeën Oflaf an engem Rapport rekonstruéiert. Hir Läiche goufe fir d'éischt an der Stepp vergruewen, duerno awer nees ausgegruewen, zerstéckelt, a Saier opgeléist an d'Iwwerreschter verbrannt. Et steet fest, datt déi deemoleg belsch Regierung dem Lumumba seng Géigner am Kongo logistesch, finanziell a militäresch ënnerstëtzt huet. De Kinnek Baudouin soll, dem Schlussrapport no, vun de Pläng, de Lumumba doutzemaachen, Bescheed gewosst hunn. Virun deem Rapport housch et jorelaang, den CIA wier och mat vun der Partie gewiescht fir d'Ermuerdung z'organiséieren.
(98494) Marsupilami
Den Duerchmiesser vum Asteroid huet an der Moyenne ronn dräi Kilometer.
Den (98494) Maruspilami gehéiert zu der Nysa-Grupp, eng nom (44) Nysa genannte Grupp vun Asteroide (och Hertha-Famill genannt, nom (135) Hertha).
Den (98494) Marsupilami gouf den 19. September 2005 op Virschlag vum Jean-Claude Merlin nom Marsupilami genannt, enger vum André Franquin erduechter a gezeechneter Comicfigur.
Duerchmusterung
Als Duerchmusterung (op Englesch och Survey) gëtt an der Astronomie e systematescht Duerchsiche vum ganzen Himmel oder vun engem groussen Deel dovun no bestëmmten Objeten a bis zu enger definéierter Grenzhellegkeet bezeechent.
D'Resultat vun enger Himmelsduerchmusterung no Stären ass an der Reegel e Stärekatalog, mä et kann awer och d'systematesch Erfaassung vu Verännerlechen oder Duebelstären d'Zil sinn. Aner Objete vun Duerchmusterunge si Stärekéip, Niwwel, Galaxien oder Klengplanéiten.
Vum Hipparch zu der Koméiten- an Himmelspolice
Déi éischt Stärekataloge si schonn an der Antiquitéit ugeluecht ginn, ë. a. vum Hipparch (135 v. Chr.) a vum Ptolemäus (ëm 150 n. Chr.). Den Hipparch Katalog gouf warscheinlech duerch eng Supernova ervirgeruff an hat schonn 800-1000 Fixstären notéiert, also ronn d'Hallschent vun de Stären déi ee mat bloussem A gesi kann. Déi vu béiden Astronomen an hirem Virgänger Aristyllos vu Samos vermoosse Stäreplazen hunn hinnen et erlaabt, scho gutt Wäerter fir d'Prezessioun vun der Äerdachs ze bestëmmen. De Ptolemäus hat säi Stäreverzeechnes an den 8. a 9. Band vum Léierbuch Almagest iwwerholl, wouduerch et op dem Ëmwee iwwer Arabien am Fréimëttelalter och europäeschen Astronomen zougänglech gouf.
Lynn Weis
D'Lynn Weis, gebuer de 26. Juni 1993, ass eng lëtzebuergesch Foussballspillerin. Si war eng Spillerin vum FC Victoria Rouspert.
Duerchmusterung
Vum Hipparch zu der Koméiten- an Himmelspolice
Méi genee Himmelsduerchmusterunge koumen eréischt no der Erfindung vum Teleskop. Déi gréisst Bedeitung krut déi vum Flamsteed vu Greenwich am leschte Véirel vum 17. Joerhonnert. Si gouf zum Ausgangspunkt vun enger laanger Rei vu Stärekatalogen, deenen d'Astronomie bis haut hir miesstechnesch Grondlage verdankt. Den Observatoire zu Greenwich gouf ë. a. gegrënnt, fir duerch genee Stäreplazen déi nautesch Navigatioun an domat d'Schëfffaart ze sécheren. Géint Mëtt vum 18. Joerhonnert hunn de Bradley a seng Assistente weider ëmfangräich Observatiounsreie gemaach, déi de Bessel spéider nach eng Kéier nogekuckt hat an am Joer 1818 a seng „Fundamenta Astronomiae" opgeholl hat.
Lynn Weis
Am Juni 2011 huet d'Weis zweemol an der lëtzebuergescher Dammefoussballnationalekipp gespillt.
Duerchmusterung
Vum Hipparch zu der Koméiten- an Himmelspolice
Am bekanntste gouf awer d'Bonner Duerchmusterung (vun 1855 un), déi weider ënne behandelt gëtt.
Am 18. Joerhonnert entstoungen och Kataloge vun Duebelstären, Verännerlechen an Niwwelen - ë. a. duerch de Wilhelm Herschel a seng Schwëster ab 1780 (848 Duebelstäre resp. 2500 niwwleg Objeten). Virdrun hat schonn de franséischen Astronom Charles Messier (1730–1817) all am klengen Teleskop visuellen Stärekéip an Niwwel katalogiséiert. No 18-järeger Aarbecht gouf säi Messier-Katalog mat 110 Objete publizéiert, dee bis haut vun Amateurastronomen gebraucht gëtt. Der Ulass zu dësem Katalog war allerdéngs d'Sich vum Messier no neie Koméiten, bei där déi vill Gasniwwelen an der Mëllechstrooss zu munneche "Feelalarme" gefouert haten.
Dee fir d'Fachastronome wichtegsten Niwwelkatalog ass den New General Catalogue (NGC) aus den 1880er Jore mat 7840 Objeten. Hie gouf spéider duerch den Indexkatalog (IC) vergréissert an am 20. Joerhonnert ë. a. duerch de Palomar Observatory Sky Survey (POSS).
Bernard Marx
De Bernard Marx, gebuer den 20. November 1886 zu Hollerech, gestuerwen de 7. Dezember 1942 zu Esch-Uelzecht, war e lëtzebuergeschen Architekt.
Duerchmusterung
Vum Hipparch zu der Koméiten- an Himmelspolice
Eng Duerchmusterung vu spezieller Aart war d'Himmelspolizey, un där sech am Joer 1800 ronn eng Dosen europäesch Observatoirë fir d'systematesch Sichen no Klengplanéiten zesummegeschloss haten. Bis 1807 goufe véier "Asteroiden" entdeckt, haut kennt een aus automatesche CCD-Duerchmusterunge schonn e puer Honnertdausend dovun.
Bernard Marx
No sengem Studium zu Friedberg an Darmstadt gouf de Bernard Marx Stadarchitekt vun der Gemeng Diddeleng.
Duerchmusterung
Bonner Duerchmusterung an nei Projeten
Zu der astrometrescher Grondlag vu ville Joerzéngte gouf schliisslech d'Bonner Duerchmusterung (BD), déi 1852 bis 1862 vum Astronom Friedrich Wilhelm August Argelander a sengem Assistent visuell gemaach gouf. Si versammelt 325.037 Stären am Deklinatiounsberäich tëscht 89° a −2° bis zu der visueller Hellegkeet vun 9,5 mag. Wéinst dem risegen Ëmfank vun dëser Aufgab hat ee sech op eng Genauegkeet am Beräich vun e puer Wénkelsekonne beschränkt. D'Katalogstäre goufen och als Himmelsatlas mat 36 Blieder fir den Nordhimmel publizéiert.
Spéider organiséiert d'Astronomesch Gesellschaft kooperativ Duerchmusterunge vun ettlechen Observatoiren, fir doraus den AGK2-Katalog – a spéider den AGK3 – zu entwéckelen.
Déi am Ament prezis Duerchmusterung staamt vum Hipparcos-Satellit, dee virun 2000 den Himmel mat engem Spigelteleskop an zwou verschidde Genauegkeeten opgeholl hat. D'Resultat ass den Hipparcos-Katalog mat 108.000 Stären (jee ±0,002") an den Tycho-Katalog mat 2 Millioune Stären op ±0,02". Dës Himmelsvermoossung soll ab 2014 mat der Gaia-Missioun verbessert ginn.
Haut versteet een ënner dem Begrëff "Duerchmusterung" manner d'Katalogiséierung vu Stären, mä villméi d'systematesch Sich no net-stellaren Himmelsobjeten. Wichteg Projete sinn z. B. periodesch automatesch Duerchmusterunge vum Himmel no äerdnoen Asteroiden (near earth objects, NEA). En ettlech Schwéierpunkte gëllen och den Duerchmusterungen a kuerz- a laangwellege Beräicher vum elektromagnéiteschem Spektrum, wéi d'Sich no Röntgenquellen, Galaxiëkéip oder Quasaren. Dogéint erfollegt d'Siche no Exoplanéiten net systematesch iwwer de ganzen Himmel, mä konzentréiert sech op eenzel "verdächteg" Stären an der Noperschaft vun eiser Sonn.
Eurovision Song Contest 2017
Den '''62. Eurovision Song Contest''' huet seng zwou Halleffinallen den 9. an 11. Mee, a seng Finall den 13. Mee 2017 am "Mijnarodny Wystawkowy Zentr" (MWZ) an der ukrainescher Haaptstad Kiew.
1. Halleffinall
Déi éischt Halleffinall war den 9. Mee 2017.
Déi genee Punkteverdeelung gouf eréischt no der Finall bekannt gemaach fir eng Beaflossung an der Finall ze vermeiden. An d'Finall koumen déi faarweg markéiert Länner.
Ofstëmmungsberechtegt bei där Halleffinall waren d'Länner déi matgemaach hunn an zousätzlech Italien, Groussbritannien a Spuenien.
2. Halleffinall
Déi zweet Halleffinall war den 11. Mee 2017.
Ofstëmmungsberechtegt bei där Halleffinall waren d'Länner déi matgemaach hunn an zousätzlech Däitschland, Frankräich an d'Ukrain.
Fontenu
Fontenu ass eng franséisch Uertschaft a Gemeng am Departement Jura an der Bourgogne-Franche-Comté.
Eurovision Song Contest 2017
Finall
D'Finall war den 13. Mee 2017.
Déi 26 Länner an der Finall waren:
Am Fall vu Punktegläichheet hätt dee mat der héchster Eenzelwäertung gewonnen. Ofstëmmungsberechtegt bei der Finall waren all 42 Länner déi matgemaach hunn.
Désirée Wickler
D'Désirée Wickler, gebuer 1983 an der Stad Lëtzebuerg, huet Fräi Konscht a Molerei op der "Alanus Hochschule für Kunst und Gesellschaft" zu Alfter bei Bonn studéiert an 2008 mam Diplom ofgeschloss. Zanter 2009 schafft d'Désirée Wickler als fräischaffend Kënschtlerin.
Jean Henri Willibrord Gomand
De Jean-Henri-Willibrord Gomand, gebuer de 17. Februar 1817 zu Lëtzebuerg, an do gestuerwen den 18. Abrëll 1857, war e lëtzebuergeschen Zeechner, Graveur a Medailleur.
No sengem Studium, huet en an der Parzeläinsfabréck Villeroy & Boch am Rollengergronn op de Siwebueren geschafft.
Hien huet sech fir Heraldik a Sphragistik intresséiert, an ass dofir 1847 Member vun der neigegrënnter Société archéologique ginn. En huet sech do virun allem duerch seng Reproduktioune vun ale Sigelen en Numm gemaach.
Beaujeu (Alpes-de-Haute-Provence)
Beaujeu ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Laura Morante
D'Laura Morante, gebuer den 21. August 1956 zu Santa Fiora an Italien, ass eng italieenesch Schauspillerin a Filmregisseurin.
Si war bis haut (2021) an iwwer 100 Kinos- an Televisiounsfilmer als Schauspillerin ze gesinn.
Boudou (Tarn-et-Garonne)
Boudou ass eng franséisch Uertschaft a Gemeng am Departement Tarn-et-Garonne, an der Regioun Occitanie.
Fer forgé
Fer forgé ass en Alliage aus Eisen deen, am Verglach mam Stol, nëmme ganz wéineg Kuelestoff enthält. Fer forgé huet eng grouss Häert a léisst sech liicht formen.
Fer forgé gëtt zanter dem Ufank vun der Eisenzäit (zirka 1100 v. Chr.) produzéiert an ass d'Eise sou wéi et aus der Geschicht bekannt ass. Wéinst sengem Manktem u Resistenz konnt de Fer forgé awer net fir d'Produktioun vu Messeren, Schwäerter, asw. gebraucht ginn.
Vum Enn vum 19. Joerhonnert un huet d'Produktioun vu Fer forgé ofgeholl, dat an deem Mooss wéi d'industriell Produktioun vu Stol zougeholl huet.
Fer forgé gëtt haut kaum nach produzéiert. E gëtt haaptsächlech nach gebraucht fir d'Restauratioun vun historeschen Objeten aus deemselwechte Material. Och de modernen, sougenannte Fer forgé aus dem Konschthandwierk besteet haut aus enger Zort Stol.
Ier s'aus Stol produzéiert goufen, waren z. B. d'Nitten, d'Neel, den Drot, d'Eiseketten, d'Waasserréier, d'Houfeisen an d'Konschteisen (Eisegitteren, Gelänner, asw.) aus Fer forgé.
Verschidden aner Konstruktiounen, wéi z. B. verschidden Eisebrécken oder den Eiffeltuerm, waren oder sinn aus Puddeleisen.
Ковкий чугун
Kate Thill
D'Kate Thill, gebuer de 25. Januar 2002, ass eng lëtzebuergesch Foussballspillerin. Si ass eng Spillerin vum FC Sporting Beetebuerg.
Zanter dem Oktober 2018 spillt d'Thill an der lëtzebuergescher Dammefoussballnationalekipp.
Si wunnt zu Gëtzen an der Gemeng Käerch.
(1981) Midas
Den (1981) Midas ass en Asteroid aus der Grupp vun den Apollo-Asteroiden. Den Objet gouf de 6. Mäerz 1973 vum US-amerikaneschen Astronom Charles T. Kowal um Palomar-Observatoire entdeckt.
Boutros Boutros-Ghali
De Boutros Boutros-Ghali (Arabesch: بطرس بطرس غالي), gebuer de 14. November 1922 zu Kairo an och do de 16. Februar 2016 gestuerwen, war en egypteschen Diplomat a Politiker. Hie war vum Januar 1992 bis den Dezember 1996 de sechste Generalsekretär vun de Vereenten Natiounen.
Bons baisers... à lundi
Bons baisers... à lundi  ass e franséische Film vum Michel Audiard aus dem Joer 1974 nom Roman Le principe d'Archimède vum Alain-Yves Beaujour.